Diari Oficial de la Generalitat Valenciana


Sumari del DOGV 3305, del 11-08-1998 (1998/6672)

RESOLUCIÓ de 30 de juliol de 1998, del conseller d'Obres Públiques, Urbanisme i Transports, relativa al Programa per al desenvolupament de l'actuació integrada i el projecte d'urbanització que s'hi inclou del sector II-10 Garbinet Nord d'Alacant, d'execució directa a través de l'Institut Valencià d'Habitatge, SA, en condició d'empresa de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3305

Data del DOGV
:   11-08-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6672


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 30 de juliol de 1998, del conseller d'Obres Públiques, Urbanisme i Transports, relativa al Programa per al desenvolupament de l'actuació integrada i el projecte d'urbanització que s'hi inclou del sector II-10 Garbinet Nord d'Alacant, d'execució directa a través de l'Institut Valencià d'Habitatge, SA, en condició d'empresa de la Generalitat Valenciana. [1998/X6672]
  
Vist l'expedient relatiu al Programa per al desenvolupament de l'actuació integrada i el projecte d'urbanització que s'hi inclou del sector II-10 €Garbinet Nord- d'Alacant, d'execució directa a través de l'Institut Valencià d'Habitatge, SA, en condició d'empresa de la Generalitat Valenciana, del qual resulten els següents
  
Antecedents de fet
  
Primer
  
El promotor d'aquesta actuació és la Generalitat Valenciana a través de l'Institut Valencià d'Habitatge, SA, que segons un conveni subscrit a l'efecte amb l'ajuntament d'Alacant té al seu càrrec la gestió i el desenvolupament, entre altres, de l'àrea de sòl urbanitzable del sector II-10 Garbinet Nord del Pla General d'Alacant.
  
Segon
  
L'expedient va ser sotmés a informació pública mitjançant resolució de la Direcció General d'Arquitectura i Habitatge d'aquesta Conselleria de data 19 de novembre de 1997. Després del pertinent període d'informació pública, en el qual es van presentar quatre al·legacions i una altra fora de termini, es va aprovar provisionalment pel mateix òrgan en data 14 d'abril de 1998, que simultàniament va estimar o desestimar les al·legacions d'acord amb els informes tècnics emesos al respecte.
  
Tercer
  
La documentació del programa consta d'antecedents, alternativa tècnica, proposició juridicoeconòmica, relació de compromisos i annex documental: a) projecte d'urbanització, b) còpia del conveni, c) relació de propietaris cadastrals.
  
El programa no requereix cèdula d'urbanització ni informe preliminar a la proposta, ja que l'actuació es realitza en un municipi de més de 5.000 habitants i desenvolupa l'ordenació ja detallada pel planejament vigent, i s'ajusta a les condicions de connexió i integració en el territori previstes, conforme al que disposa l'article 31.2 de la LRAU.
  
Quart
  
L'Ajuntament d'Alacant, acomplert el tràmit d'audiència concedit, va informar favorablement el programa amb les matisacions indicades pels departaments tècnics de Gestió Urbanística i d'Obres i Projectes, els suggeriments dels quals s'han incorporat a l'expedient i seran tingut en compte en l'execució del programa.
  
Cinquè
  
El Servei Territorial d'Urbanisme d'Alacant i el de Coordinació Territorial de la Sotssecretaria d'Urbanisme i Ordenació Territorial han informat favorablement l'aprovació d'aquest expedient.
  
Fonaments de dret
  
Primer
  
Respecte del procediment en el cas present s'han observat les prescripcions legalment establertes per a la tramitació de Programes d'Actuació Integrada d'aquesta índole, que estan constituïdes pels articles 38 i següents per remissió de l'article 42 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (LRAU). En especial la tramitació s'ha ajustat al que preveuen els articles 42 i 43 del citat text legal sobre Plans i Programes d'execució directa a càrrec d'administracions no municipals. Així mateix, s'han sol·licitat els diferents informes preceptius.
  
Segon
  
Quant al fons de l'assumpte, l'objecte fonamental de l'actuació consisteix en oferir sòl urbanitzat a preu taxat, dins d'una zona d'expansió de la ciutat d'Alacant (Sector Garbinet Nord) per a la promoció i construcció d'habitatges de protecció oficial.
  
L'Ajuntament d'Alacant, el 2 de desembre de 1994, va aprovar definitivament el Pla Parcial II-10 €Garbinet Nord?, acord que es va publicar en el DOGV núm. 2.434, de 24 de gener de 1995; cosa que constitueix l'alternativa tècnica del programa.
  
L'àmbit territorial de l'actuació el delimita el propi Pla Parcial aprovat, situat al nord del nucli urbà d'Alacant i comprén una superfície total, inclosos els sistemes generals adscrits, de 283.420 m2 on es preveu un nombre màxim de 1.533 habitatges i la densitat bruta dels quals és de 75 habit./ha.
  
L'execució de la urbanització es preveu en una única unitat d'execució delimitada per tot l'àmbit del sector, la qual es realitzarà en una sola fase segons el projecte d'urbanització.
  
L'inici de l'execució material es realitzarà dins del primer any des de l'aprovació definitiva del programa i la conclusió en el termini màxim de tres anys des de l'inici. Les obres d'infraestructura es realitzaran en dos anys i durant el primer any s'executaran les de connexió amb les infraestructures externes de l'actuació. Per una altra part el IVH, SA, en la condició jurídica d'urbanitzador formularà un o més projectes de reparcel·lació dins de l'àmbit de l'actuació, en els termes previstos per la LRAU.
  
Tercer
  
La documentació i el contingut de l'expedient s'ajusta a les determinacions que estableix la legislació aplicable.
  
Quart
  
El conseller d'Obres Públiques, Urbanisme i Transports és competent per a l'adopció d'aquesta resolució en virtut del que estableix l'article 39.1 per remissió del 42 de la Llei 6/94, de 15 de novembre, Reguladora de l'Activitat Urbanística en relació amb el que estableix el Reglament dels òrgans urbanístics de la Generalitat Valenciana, aprovat per Decret 77/96, de 16 d'abril, del Govern Valencià.
  
Vists els preceptes legals citats i altres de concordant i pertinent aplicació, resolc:
  
1. Aprovar definitivament el programa per al desenvolupament de l'actuació integrada i el projecte d'urbanització que s'hi inclou del sector II-10 €Garbinet Nord- d'Alacant, d'execució directa a través de l'Institut Valencià d'Habitatge, SA, en la condició d'empresa de la Generalitat Valenciana.
  
2. Adjudicar l'execució del citat programa i projecte d'urbanització a l'Institut Valencià d'Habitatge, SA, en qualitat d'agent urbanitzador.
  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest, de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercir qualsevol altre recurs que estime oportú.